Yessuddes-it ugezdu n Zzayer ddaw leɛnaya n Uselway n Tegduda, Mass Abdelmadjid Tebboune, ahanay-a ameqqran, Yersen ddaw n usentel, « D yiwen n umezruy mucaɛen, tallit tamaynut », yeḍra-d s tihawt n uneɣlaf Amenzu, Mass Aïmene Benabderrahmane.
Llan din daɣen usemtar n uselway n Tegduda yettwakelfen s wassaɣen uffiɣen, Abdelhafid Allahoum, iɛeggalen n unabaḍ, aɣella n ugezdu n Zzayer Ahmed Mabed, ufrinen n snat texxamin n umni, akked yikataren unnigen n Uwanak.
Ahanay-a ameqqran, deg-s yiwen n uḥric ideg d-yules isfuglen iɣerfanen n 5 Yulyu 1962, sseḍran-t-id s uttekki s terbat n yimẓawnen n tiḍaf tagdudant akked Umesten aɣarim, akked yiskutiyen inselmen izzayriyen, tamsukt Taẓuri akked Yidles n ugezdu n Zzayer neɣ Upira n Zzayer akked mennaw n teddukkliwin n ufulkluṛ n mennaw n yigezda n tmurt, i d-yusan akken ad sfuglen tameɣra n uzarug n unarir-a.
kab_Latn kab_Latn kab_Latn